            <phrase>කුමාරි, ලක්ෂ්මන්, නිශා, ජීවා, තිනුග, සෙනරත්, ඔයාලා කියන්නෙත් මේ කතා අහනකොට මට හිතුණුදේමයි. තව කී දෙනෙකුට නම් මෙහෙම හිතෙනවා ඇද්ද? භික්ෂු දේශපාලනය පිළිබඳව ඉතා ඈත අතීතයේ ඉඳලා පැවතෙන අභිමානවත් උරුමයක් අපේ රටේ බුද්ධපුත්‍රයන් වහන්සේලාට තිබෙනවා. සිවුරයි දිවිදී රට රැක ගත්තේ - අදත් නහින්නේ මේ රට මත්තේ කියලා මර්සලින් ජයකොඩි පියතුමන් කීවේ එබැවිනි. ගිහියන් සමඟ හරි හරියට දේශපාලන බලය භුක්ති විඳින්නට තනනු වෙනුවට එදා උන්වහන්සේලා ගිහියන්ට ඉහළින් සිට රට ජාතිය ගැන දූරදර්ශීව සිතා ඔවුන්ට මඟ පෙන්වුහ. අද මේ කතාව ඇසෙද්දී අප සැමගේම සිත්හි ඇතිවන්නේ නොපහන් සංවේගයකි. එහෙත් මේ ගැන වැඩිදුර කතා කරන්නට ගියහොත් කටපව් පිරෙන්නේද ගිහියන් වන අපටමය.</phrase>